Euro 2012 i detyron ukrainasit të mësojnë anglishten
Emrat e stacioneve të metrosë janë të shënuara në gjuhën ukrainase dhe angleze
Euro 2012 ka ndryshuar rutinën e përditshme të ukrainasve, veçanërisht atyre që jetojnë në qytetet ku po zhvillohen ndeshjet. Kampionati ka tërhequr shumë turistë në vend, duke u kujtuar ukrainasve se ndërkohë që parlamenti kombëtar lufton për të vendosur se cilën gjuhë ata duhet të flasin, rusishten apo gjuhën ukrainase , gjithnjë e më shumë njerëz në mbarë botën i janë kthyer anglishtes, veçanërisht ata që punojnë në fushën e biznesit ndërkombëtar. Duke marrë parasysh këtë, disa ukrainas kanë filluar të flasin dhe drejtojnë bizneset e tyre duke përdorur disa gjuhë. Edhe kryeqyteti ukrainas ka filluar të përdorë anglishten. Emrat e stacioneve të metrosë janë të shkruara në gjuhën ukrainase dhe angleze, dhe të gjitha shenjat janë në të dy gjuhët. Edhe pronarët e restoranteve kanë filluar të ofrojnë menu në anglisht. Ukrainasit janë të befasuar se sa mirë tifozët e futbollit nga jashtë flasin anglishten edhe pse ajo nuk është gjuha e tyre kombëtare. Ata që kanë pasur një shans të marrin pjesë në Euro 2012, kanë parë efektin e forcave të tregut, pasi punëdhënësit tani kërkojnë punonjës që flasin të paktën tri gjuhë. , thotë Tetiana, vullnetare në Euro 2012. , thotë Kateryna, vullnetare në Euro 2012. Me ardhjen e turistëve në Kiev, banorët lokalë janë duke kuptuar rolin e rëndësishëm që ka gjuha angleze , madje edhe gjatë shikimit të ndeshjeve të futbollit në vendin e tyre. Si rezultat, ukrainasit kanë filluar t’i kthehen shkollës në përpkjekje për të mësuar disa fjalë të gjuhës angleze, vetëm sa për t’i shpjeguar tifozëve të huaj pse ekipi ukrainas për të cilin ata brohorisin do të fitojë.